pythainlp/thai-wiki-dataset-v3 huggingface dataset:
ซอนิกบูม

ซอนิกบูม (sonic boom) คือ เสียงที่เกี่ยวข้องกับคลื่นกระแทกหรือช็อกเวฟ เกิดขึ้นจากการที่แหล่งกำเนิดเสียงเคลื่อนที่ในอากาศด้วยอัตราเร็วที่มากกว่าความเร็วเสียง ซอนิกบูมทำให้เกิดพลังงานเสียงปริมาณสูง เสียงคล้ายระเบิด ตัวอย่างของเสียงที่เกิดจากซอนิกบูมอย่างง่ายคือ เสียงของลูกปืนที่วิ่งในอากาศ หรือเสียงของการเหวี่ยงแส้&nbsp;ตลอดจนเสียงเครื่องบินรบที่บินผ่านไป
==อ้างอิง==
เสียง
อากาศพลศาสตร์
วิศวกรรมการบินและอวกาศยาน
คลื่นกระแทก
อุทกศาสตร์

อุทกศาสตร์ (hydrography) คือสาขาความรู้ที่เกี่ยวข้องกับการวัดและระบุลักษณะทางกายภาพของมหาสมุทร ทะเล ชายฝั่ง ทะเลสาบ แม่น้ำ ตลอดจนการทำนายการเปลี่ยนแปลง เป้าหมายของศาสตร์นี้คือเพื่อสนับสนุนการเดินทางทางทะเล รวมถึงการพัฒนาด้านเศรษฐศาสตร์ ความมั่นคง การวิจัยทางวิทยาศาสตร์ และสิ่งแวดล้อม
== ดูเพิ่ม ==
อุทกวิทยา (hydrology)
 
สมุทรศาสตร์
อุทกวิทยา
ภูมิศาสตร์กายภาพ
ลมเฉือน

ลมเฉือน (wind shear, windshear) คือกระแสลมหลายกระแสที่มีความแตกต่างด้านความเร็ว และอาจมีความแตกต่างด้านทิศทางร่วมด้วย เกิดขึ้นเหนือบริเวณใดบริเวณหนึ่งในชั้นบรรยากาศที่กินบริเวณไม่กว้างนัก  ลมเฉือนมีทั้งแบบแนวตั้งและแนวนอน ลมเฉือนแนวตั้งคือการที่ในบริเวณนั้นความเร็วลมที่ระดับความสูงต่าง ๆ มีความแตกต่างกัน ลมเฉือนแนวนอนคือการที่กระแสลม ณ ระดับความสูงใดความสูงหนึ่ง มีความเร็วไม่เท่ากัน ณ ตำแหน่งต่าง ๆ ที่ความสูงนั้น ๆ 
ลมเฉือนสร้างผลกระทบต่อการควบคุมการขึ้นบินและลงจอดของอากาศยานอย่างมีนัยสำคัญ และเป็นส่วนหนึ่งของสาเหตุของอุบัติเหตุในการขนส่งทางอากาศ
==อ้างอิง==
ลม
สื่อสังคม

สื่อสังคม หรือ โซเชียลมีเดีย (social media) หมายถึงสื่ออิเล็กทรอนิกส์ ซึ่งเป็นสื่อกลางที่ให้บุคคลทั่วไปมีส่วนร่วมสร้างและแลกเปลี่ยนความคิดเห็นต่าง ๆ ผ่านอินเทอร์เน็ตได้ สื่อเหล่านี้เป็นของบริษัทต่าง ๆ ที่ให้บริการผ่านเว็บไซต์ของตน เช่น เฟซบุ๊ก ไฮไฟฟ์ ทวิตเตอร์ วิกิพีเดีย เป็นต้น
ในทางเทคนิค สื่อสังคมจะหมายถึงโปรแกรมกลุ่มหนึ่งที่ทำงานโดยใช้พื้นฐานและเทคโนโลยีของเว็บ 2.0 เช่น บีโบ มายสเปซ เฟซบุ๊ก ฯลฯ.  นอกจากจะใช้เพื่อการส่งหรือแลกเปลี่ยนข้อมูลข่าวสารกันแล้ว  เทคโนโลยีสื่อสังคมยังช่วยให้เหล่าผู้ใช้สามารถทำกิจกรรมที่สนใจร่วมกันด้วย.  กลุ่มบุคคลที่ติดต่อสื่อสารกันโดยผ่านสื่อสังคมดังกล่าว เรียกว่า "เครือข่ายสังคม" (social network).  ในเครือข่ายสังคม กลุ่ม “เพื่อน” หรือ “ผู้ติดต่อกัน” มักจะแลกเปลี่ยนบทสนทนากันอย่างสั้น ๆ และเป็นกันเอง. โดยทั่วไปซอฟต์แวร์ที่ให้บริการเครือข่ายสังคมจะเปิดโอกาสให้กลุ่มเพื่อน ๆ วิพากษ์วิจารณ์กันเองได้ ส่งข้อความส่วนตัว และเข้าไปอ่านข้อความของเพื่อน ๆ ในกลุ่มได้ ซอฟต์แวร์บางประเภทจะสามารถให้เพื่อน ๆ เพิ่มเสียงและภาพเคลื่อนไหวลงในประวัติของตนได้ด้วย.  นอกจากนี้ เพื่อนบางคนก็อาจจะสร้างโปรแกรมย่อย ๆ ขึ้นมาให้ใช้ร่วมกันได้ เช่น เล่นเกม ถามปัญหา หรือปรับแต่งรูปภาพ ทำให้บางคนมีผู้สมัครเข้ามาเป็นเพื่อนด้วยมากมาย.
ในทางธุรกิจเรียกสื่อสังคมว่า สื่อที่ผู้บริโภคสร้างขึ้น (consumer-generated media หรือ CGM) สำหรับกลุ่มบุคคลผู้ติดต่อสื่อสารกันโดยผ่านสื่อสังคม ซึ่งนอกจากจะส่งข่าวสารข้อมูลแลกเปลี่ยนกันแล้ว ยังอาจทำกิจกรรมที่สนใจร่วมกันได้ด้วย
==อ้างอิง==
โครงการร่วมมือ
สื่อสังคม
สื่อมวลชน
เว็บ 2.0
การสื่อสาร
เครือข่ายสังคม
ท่าอากาศยานนานาชาติอาชกาบัต

ท่าอากาศยานนานาชาติอาชกาบัต  หรือชื่อเดิม Saparmurat Türkmenbaşy International Airport เป็นหนึ่งในสามท่าอากาศยานนานาชาติในเติร์กเมนิสถานอยู่ทางตะวันตกเฉียงเหนือของอาชกาบัต
==สายการบินและประเภท==
===ผู้โดยสาร===
===สินค้า===
==อ้างอิง==
==แหล่งข้อมูลอื่น==
ท่าอากาศยาน
ตรินโคมาลี

ตรินโคมาลี (Trincomalee),  ติรุโกณมไล (திருகோணமலை) หรือ ตริกุณามฬยะ (ත්‍රිකුණාමළය) เป็นศูนย์กลางการปกครองของเขตตรินโคมาลีและเป็นเมืองท่าพักตากอากาศที่สำคัญของจังหวัดตะวันออก ประเทศศรีลังกา ตั้งอยู่บนชายฝั่งทิศตะวันออกของเกาะ โดยเป็นที่ตั้งของท่าเรือตรินโคมาลี ห่างจากเมืองแจฟฟ์นาไปทางทิศใต้ 113 ไมล์ และห่างจากเมืองแบตทิคาโลอาไปทางทิศเหนือ 69 ไมล์ เมืองตรินโคมาลีเป็นหนึ่งในเมืองศูนย์กลางที่สำคัญของวัฒนธรรมภาษาทมิฬมามากกว่า 2,000 ปี เมืองมีประชากร 99,135 คน เมืองตั้งอยู่บนคาบสมุทรตรินโคมาลี เป็นที่ตั้งของวัดโกเนสวารามและมีซากของวัดโบราณชื่อ วัดพันเสา มีศูนย์วัฒนธรรมตรินโคมาลีที่เปิดในปี ค.ศ. 1897 ยังเป็นที่ตั้งของวิทยาลัยฮินดูตรินโคมาลี เป็นที่ตั้งของสถานีรถไฟตรินโคมาลี
จากบันทึกทางประวัติศาสตร์ เมืองตรินโคมาลีมีอายุมากกว่า 2,500 ปี เริ่มต้นจากการตั้งรกรากโดยเกี่ยวข้องกับวัดโกเนสวาราม ในยุคก่อนสมัยใหม่ ถือเป็นเมืองหนึ่งที่เก่าแก่ที่สุดในเอเชีย เป็นเมืองท่าเรือทางทะเลที่สำคัญและมีการค้าระหว่างประเทศในภูมิภาคเอเชียตะวันออกเฉียงใต้  ในยุคโบราณเป็นเมืองหลวงของอาณาจักรตะวันออกของประเทศวันนี ภายใต้การปกครองของราชวงศ์ปัลวะ ราชวงศ์โจฬะ ราชวงศ์พันด์ยัน ส่วนเขตเมืองตรินโคมาลีก็ได้สร้างเมืองป้อมปราการขึ้นมาหลังจากที่โปรตุเกสมีชัยเหนืออาณาจักรแจฟฟ์นา โปรตุเกสได้ยึดครองในต้นคริสต์ศตวรรษที่ 17 ชาวฮอลันดาและชาวฝรั่งเศสผลัดเปลี่ยนกันครอบครองหลายครั้งก่อนตกเป็นของอังกฤษใน ค.ศ. 1795 ระหว่างสงครามโลกครั้งที่สอง เป็นฐานทัพเรือสำคัญของอังกฤษในตะวันออกไกล หลังจากอังกฤษสูญเสียสิงคโปร์ให้แก่ญี่ปุ่นเมื่อ ค.ศ. 1942 ต่อมาใน ค.ศ. 1957 อังกฤษยกฐานทัพให้แก่ศรีลังกา
ท่าเรือมีชื่อเสียงเรื่องเป็นท่าเรือที่ใหญ่โตและการรักษาความปลอดภัย ซึ่งแตกต่างจากที่อื่นในมหาสมุทรอินเดีย สามารถเดินทางได้สะดวกทุกฤดูและหลากหลายยานพาหนะ จุดหมายปลายทางของนักท่องเที่ยว เช่น ชายหาดที่สวยงามอย่าง หาดอัปปูเวลี หาดซัลลี หาดนิลาเวลี มีวัดเก่าแก่ โต้คลื่น ดำน้ำ ตกปลา ดูวาฬ และมีบ่อน้ำพุร้อน ตรินโคมาลียังมีมหาวิทยาลัยอีสเทิร์น ซึ่งเป็นแรงบันดาลใจทางด้านกวี ภาพยนตร์ ดนตรี วรรณกรรม มาหลายศตวรรษทั้งชาวศรีลังกาเองและชาวต่างชาติ
==อ้างอิง==
เมืองในประเทศศรีลังกา
แอร์อาร์มีเนีย

แอร์อาร์มีเนีย CJSC (Էյր Արմենիա) เป็นสายการบินขนส่งผู้โดยสารมีที่ทำการที่ เยเรวาน อาร์มีเนีย มีท่าอากาศยานหลักคือ ท่าอากาศยานนานาชาติซวาทนอทส์ ใน เยเรวาน
== จุดหมายปลายทาง ==
แอร์อาร์มีเนีย จุดหมายปลายทางดังนี้ (ตุลาคม 2014) (all flights suspended until further notice)
{|class="sortable wikitable toccolours"
|-
! style="background:darkblue; color:white;"|เมือง
! style="background:darkblue; color:white;"|ประเทศ
! style="background:darkblue; color:white; width:50px;"|IATA
! style="background:darkblue; color:white; width:50px;"|ICAO
! style="background:darkblue; color:white;"|สนามบิน
! style="background:darkblue; color:white;" class="unsortable"|หมายเหตุ
|-
|เอเธนส์||||align=center|ATH||align=center|LGAV||ท่าอากาศยานนานาชาติเอเธนส์||
|-
|แฟรงก์เฟิร์ต||||align=center|FRA||align=center|EDDF||ท่าอากาศยานนานาชาติแฟรงก์เฟิร์ต||
|-
|Krasnodar||||align=center|KRR||align=center|URKK||Pashkovsky Airport||
|-
|มอสโก||||align=center|VKO||align=center|UUWW||Vnukovo International Airport||
|-
|นิจนีนอฟโกรอด||||align=center|GOJ||align=center|UWGG||Nizhny Novgorod International Airport||
|-
|ปารีส||||align=center|CDG||align=center|LFPG||Charles de Gaulle Airport||
|-
|เซนต์ปีเตอร์สเบิร์ก||||align=center|LED||align=center|ULLI|||Pulkovo Airport||
|-
|ซามารา||||align=center|KUF||align=center|UWWW|||Kurumoch International Airport||
|-
|โซชี||||align=center|AER||align=center|URSS||Sochi International Airport||
|-
|เยคาเตรินบุร์ก||||align=center|SVX||align=center|USSS||Koltsovo Airport||
|-
|เยเรวาน||||align=center|EVN||align=center|UDYZ|||Zvartnots International Airport|| Hub
|}
== ฝูงบิน ==
== อ้างอิง ==
== แหล่งข้อมูลอื่น ==
Air Armenia official website 
Air Armenia official Facebook page
Air Armenia official VK page 
สายการบิน
อุซเบกิสถานแอร์เวย์

อุซเบกิสถานแอร์เวย์ (O‛zbekiston Havo Yo‛llari, Ўзбекистон Ҳаво Йўллари; Узбекские Авиалинии) เป็นสายการบินแห่งชาติของอุซเบกิสถาน มีฐานหลักที่ทาชเคนต์ สายการบินมีท่าอากาศยานหลักคือที่ ท่าอากาศยานนานาชาติทาชเคนต์
==ข้อตกลงการบินร่วมกัน==
อุซเบกิสถานแอร์เวย์ได้ทำข้อตกลงการบินโดยใช้รหัสเที่ยวบินร่วมกันกับสายการบินนานาชาติดังนี้
แอร์บอลติก
Belavia
โคเรียนแอร์
มาเลเซียแอร์ไลน์
S7 Airlines
เตอร์กิชแอร์ไลน์
Ural Airlines
==ฝูงบิน==

===ฝูงบินปัจจุบัน===
===ในอดีต===
Airbus A310-300
อันโตนอฟ อัน-12B
อันโตนอฟ อัน-24B
อันโตนอฟ อัน-24RV
อันโตนอฟ อัน-72
BAE Systems Avro RJ85
อิลยูชิน อิล-62
อิลยูชิน อิล-62เอ็ม
อิลยูชิน อิล-76ที
อิลยูชิน อิล--86
ตูโปเลฟ ตู-154บี
ตูโปเลฟ ตู-154เอ็ม
ยาโกเลฟ ยัค-40
== อ้างอิง ==
== แหล่งข้อมูลอื่น ==
// 
สายการบิน
สายการบินประจำชาติ
เฮย์แดร์ แอลีเยฟ

เฮย์แดร์ แอลีร์ซา โอกลู แอลีเยฟ (Heydər Əlirza oğlu Əliyev, Һeјдар Алирза оғлу Əлијeв; Гейда́р Али́евич Али́ев, Geidar Aliyevich Aliyev; 10 พฤษภาคม 1923&nbsp;–13 ธันวาคม ค.ศ. 2003) เป็นนักการเมืองชาวอาเซอร์ไบจานและเป็นประธานาธิบดีคนที่ 3 แห่งอาเซอร์ไบจานจากพรรคนิวอาเซอร์ไบจานและอดีตเลขาธิการกลางพรรคคอมมิวนิสต์อาเซอร์ไบจานซึ่งเป็นตำแหน่งประมุขแห่งรัฐที่ปกครองอาเซอร์ไบจานโดยพฤตินัยในปี ค.ศ. 1969 ถึง 1982 แอลีเยฟถึงแก่อสัญกรรมที่ Cleveland Clinic Foundation ในสหรัฐฯ ในวันที่ 13 ธันวาคม ค.ศ. 2003 ด้วยโรคหัวใจล้มเหลวและโรคไต ด้วยอิลฮัม แอลีเยฟ บุตรชายของเขาได้ดำรงตำแหน่งเป็นประธานาธิบดีแห่งอาเซอร์ไบจาน
== เครื่องอิสริยาภรณ์ ==
สหภาพโซเวียต
วีรชนแรงงานแห่งสังคมนิยม, สามครั้ง (1979, 1983)
5 เครื่องอิสริยาภรณ์เลนิน
เครื่องอิสริยาภรณ์การปฏิวัติเดือนตุลาคม
เครื่องอิสริยาภรณ์ดาวแดง
เครื่องอิสริยาภรณ์สงครามผู้รักชาติ ขั้นที่หนึง
Other
First Class of the Order of the State of Republic of Turkey (1997) 
Order of St. Andrew (May 10, 2003) - "for his great personal contribution to strengthening friendship and cooperation between Russia and Azerbaijan"
Order of Prince Yaroslav the Wise, 1st class (20 March 1997) - "for outstanding contribution to the development of cooperation between Ukraine and the Republic of Azerbaijan and strengthening friendship between the Ukrainian and Azeri people"
Atatürk Award for Peace
Order of St. Sergius of Radonezh, 1st class (ROC)
Order "Sheikh-ul-Islam" (posthumously)
Order of the Golden Fleece (Georgia)
== อ้างอิง ==
== แหล่งข้อมูลอื่น ==
Official website
Official website Heydar Aliyev Foundation
Envisioning the Nation - Interview: Azerbaijan's President, Heydar Aliyev
นักการเมืองโซเวียต
ประธานาธิบดีอาเซอร์ไบจาน
เสียชีวิตจากโรคไต
ผู้นำที่ได้อำนาจจากรัฐประหาร
จังหวัดโพธิสัตว์

โพธิสัตว์ หรือ โปซัต (ពោធិ៍សាត់) เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันตกของประเทศ มีอาณาเขตติดต่อเรียงตามเข็มนาฬิกาดังนี้ จังหวัดพระตะบอง โตนเลสาบ จังหวัดกำปงฉนัง จังหวัดกำปงสปือ จังหวัดเกาะกง และประเทศไทยบริเวณจังหวัดตราด ในเชิงภูมิศาสตร์กายภาพ จังหวัดโพธิสัตว์ตั้งอยู่ระหว่างโตนเลสาบกับทิศเหนือของทิวเขาบรรทัด โดยมีแม่น้ำโพธิสัตว์ตัดผ่านกลางจังหวัดโดยตลอด ไหลจากทิวเขาบรรทัดในทิศตะวันตกไปบรรจบโตนเลสาบในทิศตะวันออก
จังหวัดโพธิสัตว์เป็นจังหวัดที่ใหญ่ที่สุดเป็นอันดับ 4 ของประเทศ ทว่ามีจำนวนประชากรมากที่สุดเป็นอันดับ 14 การเดินทางสามารถเข้าถึงโดยทางรถยนต์ โดยใช้ทางหลวงแผ่นดินหมายเลข 5 และถนนสายเล็กต่าง ๆ นอกจากนี้ยังเข้าถึงได้โดยทางเรือและทางรถไฟอีกด้วย
จังหวัดโพธิสัตว์เป็นที่ตั้งของวัดบากาน (វត្តបាកាន) ซึ่งเชื่อกันว่ามีเจดีย์ที่เก่าแก่ที่สุดในกัมพูชาที่ยังคงใช้งานอยู่ นอกจากนี้ยังถือเป็นสถานที่ศักดิ์สิทธิ์ที่สุดแห่งหนึ่งของชาวพุทธในกัมพูชา
== ภูมิศาสตร์ ==
ภูมิศาสตร์กายภาพของจังหวัดโพธิสัตว์มีความหลากหลายประกอบด้วยชีวภูมิภาคที่แตกต่างกัน ตั้งแต่เทือกเขาที่มีป่าไม้ปกคลุมอย่างหนาแน่น ที่ราบอันอุดมสมบูรณ์ ไปจนถึงที่ราบลุ่มโตนเลสาบ ยังคงมีพื้นที่ป่าอยู่ราวร้อยละ 58 ของพื้นที่จังหวัด ทิวเขาบรรทัดประกอบด้วยภูเขาสูงทางทิศตะวันตกถึงตะวันตกเฉียงใต้ของจังหวัด บริเวณเขตติดต่อกับประเทศไทยและชายฝั่งทะเล ความชันของพื้นที่ลาดลงไปทางทิศตะวันออกเฉียงเหนือซึ่งเป็นที่ราบอุดมสมบูรณ์ต่อเนื่องเข้าไปในจังหวัดพระตะบอง ที่ซึ่งมีการปลูกข้าวและเก็บเกี่ยวข้าวมากเป็นลำดับต้นของกัมพูชา แม่น้ำโพธิสัตว์มีต้นกำเนิดในทิวเขาบรรทัด ไหลตามทิศทางดังกล่าว และไหลลงโตนเลสาบในที่สุด จังหวัดโพธิสัตว์เป็นจังหวัดหนึ่งใน 9 แห่งที่พื้นที่บางส่วนตั้งอยู่ในเขตสงวนชีวมณฑลโตนเลสาบ
== การแบ่งเขตการปกครอง ==
จังหวัดโพธิสัตว์แบ่งเขตการปกครองออกเป็น 6 อำเภอ 49 ตำบล 502 หมู่บ้าน รายชื่ออำเภอมีดังนี้
ในวงเล็บคือรหัสทางภูมิศาสตร์และชื่ออำเภอในภาษาเขมร
อำเภอบากาน (1501, បាកាន)
อำเภอกัณเฎียง (1502, កណ្ដៀង)
อำเภอกระคร (1503, ក្រគរ)
อำเภอภนมกระวาญ (1504, ភ្នំក្រវាញ) เป็นพื้นที่ชนบทในเขตภูเขา
อำเภอโพธิสัตว์ (1505, ពោធិ៍សាត់) เป็นอำเภอเล็กที่มีชุมชนตั้งอยู่อย่างหนาแน่น อำเภอที่ตั้งของเมืองหลักของจังหวัดโพธิสัตว์ ก่อนหน้านี้มีชื่อว่า อำเภอซ็อมเปาเมียะฮ์ (សំពៅមាស)
อำเภอวาลแวง (1506, វាលវែង) เป็นพื้นที่ห่างไกลและมีประชากรเบาบาง ที่มั่นสุดท้ายแห่งหนึ่งของเขมรแดงจนถึงช่วงปลาย 1990
== อ้างอิง ==
== แหล่งข้อมูลอื่น ==
pursat.org  เว็บไซต์การท่องเที่ยวจังหวัดโพธิสัตว์
 
โพธิสัตว์
ฟุจิวะระ โนะ คิสึชิ

ฟุจิวะระ โนะ คิสึชิ  จักรพรรดินีใน จักรพรรดิโกะ-ซะงะ จักรพรรดิองค์ที่ 88 และเป็นพระราชมารดาของจักรพรรดิถึง 2 พระองค์คือ จักรพรรดิโกะ-ฟุกะกุซะ จักรพรรดิองค์ที่ 89 และ จักรพรรดิคะเมะยะมะ จักรพรรดิองค์ที่ 90
== ดูเพิ่ม ==
ตระกูลฟุจิวะระ
จักรพรรดินีญี่ปุ่น
บุคคลในยุคคะมะกุระ
ซีตี นูร์ฮาลีซา

ดาโต๊ะ หรือดาตินซรี ซีตี นูร์ฮาลีซา บินตี ตารูดิน DIMP, JSM, SAP, PMP, AAP (Siti Nurhaliza binti Tarudin, سيتي نورهاليزا بنت تارودين; เกิด 11 มกราคม ค.ศ. 1979) เป็นนักร้องชาวมาเลเซีย ตั้งแต่เธอเป็นนักร้อง เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าเป็นเสียงแห่งเอเชีย หลังจากชนะตำแหน่งกรังปรีแชมเปียนจากเทศกาล Voice of Asia รายการประกวดร้องเพลงที่จัดขึ้นที่เมืองอัลมาเตอ ประเทศคาซัคสถาน โดยก่อนหน้านั้นในปี ค.ศ. 1999 เธอได้รับรางวัลโกลด์อะวอร์ดจากรายการ Asia New Singer Competition ที่เซี่ยงไฮ้เอเชียมิวสิกเฟสติวัล ที่จัดที่เมืองเซี่ยงไฮ้ ประเทศจีน และในปีเดียวกันเธอได้รับ 2 รางวัลจาก การประกวดร้องเพลงเซาท์แปซิฟิกในปี ค.ศ. 1999 ที่จัดที่เมืองโกลด์โคสต์ รัฐควีนส์แลนด์ ประเทศออสเตรเลีย
ปัจจุบัน เธอได้รับรางวัลทั้งภายในและต่างประเทศมากกว่า 200 รางวัล เธอเริ่มมีชื่อเสียงจากการเป็นศิลปินที่มียอดขายระดับแผ่นเสียงทองคำขาวหลายชุด ตั้งแต่ชนะการแข่งขันรายการเรียลลิตีที่ชื่อ บินตังเอชเอ็มไอ 1995 เมื่อเธออายุ 16 ปี ซึ่งต่อมาเธอได้รับการเสนอให้เซ็นสัญญากับค่ายเพลงสากล 4 ค่าย ซิงเกิลแรกจากอัลบั้มเปิดตัวของเธอคือ "Jerat Percintaan" ซึ่งชนะการแข่งขันอานูเกอระฮ์จัวราลากู (Anugerah Juara Lagu) ครั้งที่ 11 และได้ 2 รางวัลในสาขาแสดงยอดเยี่ยมและเพลงบัลลาดยอดเยี่ยม ส่วนตัวอัลบั้ม จากข้อมูลปี ค.ศ. 2005 ขายได้มากกว่า 800,000 ชุด เฉพาะในมาเลเซีย ในฐานะนักร้องเธอบันทึกเสียงหลากหลายภาษา ทั้งภาษามาเลเซีย ภาษาชวา ภาษาจีนมาตรฐาน ภาษาอาหรับ ภาษาอูรดู และภาษาญี่ปุ่น เธอมีสตูดิโออัลบั้ม 16 ชุด เธอเป็นหนึ่งในศิลปินที่ได้รับความนิยมที่สุดในกลุ่มเกาะมลายูและนูซันตารา ปัจจุบันเธอได้อยู่ในรายชื่อหนึ่งในผู้ที่รวยที่สุด ผู้ที่มีอิทธิพลที่สุด ผู้ที่ได้รับรางวัลมากที่สุด และผลิตซิงเกิลมากที่สุด เธอยังเป็นหนึ่งในศิลปินมาเลเซียที่มียอดขายมากที่สุด จากข้อมูล ค.ศ. 2000 อัลบั้มของเธอมียอดขายเป็นร้อยละ 10 ของอัลบั้มทั้งหมดของมาเลเซีย โดยมียอดขายมากกว่า 4.9 ล้านชุด
ในปี ค.ศ. 1998 เธอได้รับเลือกให้แสดงพิธีปิดการแข่งขันกีฬาเครือจักรภพ 1998 เฉพาะพระพักตร์สมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ ท่ามกลางผู้เข้าร่วมการแข่งขัน 70 ประเทศจากเครือจักรภพแห่งประชาชาติ ในปี ค.ศ. 2005 เธอเป็นนักร้องจากเอเชียตะวันออกเฉียงใต้คนแรกที่ได้แสดงคอนเสิร์ตเดี่ยวที่รอยัลแอลเบิร์ตฮอลล์ร่วมกับลอนดอนซิมโฟนีออร์เคสตรา ในปี ค.ศ. 2008 เธอได้รับขนานนามว่าเป็นไอดอลแห่งเอเชีย จากเอเชียนิวส์เนตเวิร์ก และจากความสำเร็จในเอเชียทำให้เธอได้รับฉายาว่า "เสียงแห่งเอเชีย" และเซลีน ดิออน แห่งเอเชีย
==อ้างอิง ==
บุคคลจากรัฐปะหัง
นักร้องป็อปมาเลเซีย
ชาวมาเลเซียเชื้อสายมลายู
มุสลิมชาวมาเลเซีย
พฤศจิกายน พ.ศ. 2559

พฤศจิกายน พ.ศ. 2559 เป็นเดือนที่ 11 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพุธ
== เหตุการณ์ปัจจุบัน ==
พฤศจิกายน
*
ทากาชิ อูซามิ

ทากาชิ อูซามิ  เป็นนักฟุตบอลชาวญี่ปุ่น ปัจจุบันเล่นให้กับเอาคส์บวร์ค ในตำแหน่งกองกลางตัวรุก ปีก
==สโมสรอาชีพ==
===กัมบะ โอซากะ===
อูซามิสร้างประวัติศาสตร์ให้กับสโมสรโดยการลงเล่นให้กับกัมบะ โอซากะ ด้วยวัยเพียง 17 ปี 14 วัน และยิงประตูให้กับทีมในวันเดียวกัน อูซามิลงเล่นให้กับทีมและยิงประตูได้ในฐานะนักเตะอาชีพเมื่อวันที่ 20 พฤษภาคม ค.ศ. 2009 พบกับ โซล ในรายการแชมเปียนส์ลีก ในปี ค.ศ. 2010 เขาได้รับเลือกให้เป็นผู้เล่นเยาวชนยอดเยี่ยม จัดโดยเจลีก ในงานประกาศผลรางวัลเมื่อวันที่ 6 ธันวาคม
===ไบเอิร์นมิวนิก===
ในเดือนมิถุนายน ค.ศ. 2011 ไบเอิร์นมิวนิกได้ประกาศยืมตัวอูซามิ พ่วงกับเงื่อนไขซื้อขาดในช่วงฤดูกาลถัดไป อูซามิยิงประตูครั้งแรกให้กับทีมในการแข่งขันเดเอ็ฟเบ-โพคาล พบกับอิงกอลชตัดท์ 04 เมื่อวันที่ 26 ตุลาคม ค.ศ. 2011
==ทีมชาติ==
อูซามิลงเล่นให้กับทีมชาติญี่ปุ่นครั้งแรกในนัดกระชับมิตรพบกับตูนิเซีย เมื่อวันที่ 27 มีนาคม ค.ศ. 2015 เขาได้ยิงประตูให้กับทีมครั้งแรกในนัดกระชับมิตรพบกับอุซเบกิสถาน เมื่อวันที่ 31 มีนาคม ค.ศ. 2015
===ประตูในนามทีมชาติ===
ณ วันที่ 3 มิถุนายน ค.ศ. 2016.
==สถิติอาชีพ==
===สโมสร===
ณ วันที่ 26 มิถุนายน ค.ศ. 2016
1รวมถึง เอมเพอเรอร์สคัพ และ เดเอ็ฟเบ-โพคาล
2รวมถึง เจลีกคัพ
3รวมถึง เอเอฟแชมเปียนส์ลีก และ ยูฟ่าแชมเปียนส์ลีก
4รวมถึง เจลีกแชมเปียนชิป และ เจแปนนีสซูเปอร์คัพ
===ทีมชาติ===
==อ้างอิง==
==แหล่งข้อมูลอื่น==
Takashi Usami  at Gamba Osaka official site 
Takashi Usami  at Yahoo! Japan sports 
นักฟุตบอลชาวญี่ปุ่น
กองกลางฟุตบอล
ผู้เล่นสโมสรฟุตบอลไบเอิร์นมิวนิก
ผู้เล่นในฟุตบอลโลก 2018
บุคคลจากจังหวัดเกียวโต
เควิน ตันเจริญ

เควิน ฮาร์วิก ตันเจริญ (เกิด 23 เมษายน ค.ศ. 1984) เป็นผู้กำกับภาพยนตร์ โปรดิวเซอร์ นักเขียนบท นักเต้น นักออกแบบท่าเต้นชาวอเมริกัน เมื่อวันที่ 29 กันยายน ค.ศ. 2011 นิวไลน์ซีนีมา/วอร์เนอร์บราเธอส์ประกาศว่าเขาจะเป็นผู้กำกับ Mortal Kombat ฉบับภาพยนตร์ชุดใหม่หลังจากที่เขาประสบความสำเร็จจากการสร้างเว็บซีรีส์  Legacy แต่เขาถอนตัวจากโครงการใน ค.ศ. 2013
ตันเจริญเริ่มเป็นที่รู้จักจากการออกแบบท่าเต้นให้กับมาดอนนา เป็นผู้กำกับทัวร์คอนเสิร์ต The Onyx Hotel Tour ของบริตนีย์ สเปียส์ และเป็นผู้ร่วมสร้างรายการเรียลลิตีโชว์ DanceLife ทางช่องเอ็มทีวี
เขาเปิดตัวด้วยผลงานภาพยนตร์สารคดีเรื่องแรกใน ค.ศ. 2009 กำกับหนังสั้น  Rebirth หลังจากนั้นเขาผลิตและกำกับเว็บซีรีส์ Mortal Kombat: Legacy   ใน ค.ศ. 2011 เขากำกับ  The 3D Concert Movie ภาพยนตร์คอนเสิร์ตสามมิติของทัวร์คอนเสิร์ต Glee Live! In Concert! ให้กับ กลี ซึ่งเป็นรายการโทรทัศน์อเมริกันเกี่ยวกับเพลง แนวตลก-ดราม่า ออกอากาศทางช่องฟ็อกซ์ ในสหรัฐ
==ผลงาน==
=== กำกับภาพยนตร์===
เฟม ขอดัง โดนโดน (2009)
 Rebirth (2010)
 The 3D Concert Movie (2011)
Arcana (2011)
===กำกับโทรทัศน์===
Britney Spears Live from Miami (2004)
The JammX Kids (2004)
Twentyfourseven (2006)
Dancelife (2006)
 The Search for the Next Doll (2007)
 Legacy (2011-)
หน่วยปฏิบัติการสายลับชีลด์ (2014-)
เดอะ แฟลช วีรบุรุษเหนือแสง (2015)
Supergirl (2015)
Arrow (2016)
Legends of Tomorrow (2016)
คัมภีร์แห่งโบบ้า เฟตต์ (2022)
 ภารกิจแห่งความหวัง (2022)
===เขียนบท===
 Legacy (2011)
===ผลิต===
Dancelife (2006)
 Rebirth (2010)
 Legacy (2011)
Mobbed (2011)
===Editor===
Strange Fruit (2008)
 Rebirth (2010)
===แต่งเพลง===
Strange Fruit (2008)
===การแสดง===
You Got Served แสดงเป็นนักเต้น (2004)
==อ้างอิง==
==แหล่งข้อมูลอื่น==
ชาวอเมริกันเชื้อสายไทย
บุคคลจากลอสแอนเจลิส
อิสลอม แกรีมัฟ

อิสลอม อับดูฆานียีวิช แกรีมัฟ (Islom Abdugʻaniyevich Karimov / Ислом Абдуғаниевич Каримов; 30 มกราคม ค.ศ. 1938 – 2 กันยายน ค.ศ. 2016) เป็นนักการเมืองชาวอุซเบกิสถานและประธานาธิบดีแห่งอุซเบกิสถานคนแรกตั้งแต่ได้เอกราชจากสหภาพโซเวียต ก่อนดำรงตำแหน่งเขาเป็นประธานาธิบดีแห่งสาธารณรัฐสังคมนิยมโซเวียตอุซเบกตั้งแต่วันที่ 24 มีนาคม 1990 – 1 กันยายน 1991 และเลขาธิการกลางพรรคคอมมิวนิสต์แห่งอุซเบกิสถานซึ่งเป็นตำแหน่งประมุขแห่งรัฐที่ปกครองอุซเบกิสถานโดยพฤตินัยในปี 1989 เขาเป็นผู้ก่อตั้งพรรคประชาชนและประชาธิปไตยแห่งอุซเบกิสถาน (PDP) เขาเป็นหัวหน้าพรรคจนถึงปี 1996
เขาใช้ระบบเผด็จการเบ็ดเสร็จปกครองประเทศ มีการปราบปรามผู้เห็นต่างทางการเมือง ห้ามการแสดงความคิดเห็นทางการเมืองอย่างเสรี และมีการละเมิดสิทธิมนุษยชนอย่างร้ายแรง ตัวอย่างการปราบปรามผู้เห็นต่างทางการเมืองที่ร้ายแรงในสมัยที่เขาดำรงตำแหน่งคือการสังหารหมู่ที่อันดือจอน พ.ศ. 2548 ซึ่งมีผู้เสียชีวิตถึง 1,500 ราย เขาปกครองประเทศเรื่อยมาจนกระทั่งถึงแก่อสัญกรรมจากโรคหลอดเลือดสมองเมื่อวันที่ 2 กันยายน ค.ศ. 2016 สิริอายุได้ 78 ปี
==อ้างอิง==
บรรณานุกรม
==แหล่งข้อมูลอื่น==
Official biography
Profile on BBC News
Obituary: Uzbekistan President Islam Karimov, BBC Online
ชาวอุซเบกิสถาน
นักการเมืองโซเวียต
ประธานาธิบดีอุซเบกิสถาน
เสียชีวิตจากโรคหลอดเลือดสมอง
บุคคลจากซามาร์กันต์
ทีแอลซี: เทเบิล แลดเดอร์ แอนด์ แชร์ (2016)

ทีแอลซี: เทเบิล แลดเดอร์ แอนด์ แชร์ (2016) (TLC: Tables, Ladders & Chairs (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งจัดเป็นปีที่8 แล้ว จัดเมื่อวันที่ 4 ธันวาคม 2016 สถานที่จัดคือ American Airlines Center ในเมืองแดลลัส รัฐเท็กซัส โดยเป็นศึกใหญ่ของค่ายสแมคดาวน์
==ผล==
==ดูเพิ่ม==
 เทเบิล แลดเดอร์ แอนด์ แชร์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
 เทเบิล แลดเดอร์ แอนด์ แชร์
มวยปล้ำอาชีพในปี พ.ศ. 2559
กีฬาในแดลลัส (รัฐเท็กซัส)‎
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2559
มวยปล้ำอาชีพในรัฐเท็กซัส
ยุทธการที่กอกามีลา

ยุทธการที่กอกามีลา (Battle of Gaugamela) หรือ ยุทธการที่อาร์เบลา (Battle of Arbela) เป็นยุทธการที่เกิดขึ้นเมื่อวันที่ 1 ตุลาคม 331 ปีก่อนคริสต์ศักราช เป็นการสู้รบระหว่างทัพมาซิดอนร่วมกับสันนิบาตโครินธ์ นำโดยพระเจ้าอเล็กซานเดอร์มหาราชและทัพเปอร์เซีย นำโดยพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองเออร์บิล ประเทศอิรักในปัจจุบัน
== เบื้องหลัง ==
หลังความพ่ายแพ้ที่อิสซัส พระเจ้าดาไรอัสที่ 3 ทรงลี้ภัยไปอยู่ที่บาบิโลน ส่วนพระราชวงศ์ของพระองค์ถูกพระเจ้าอเล็กซานเดอร์มหาราชจับตัวไว้ได้ ความพ่ายแพ้ครั้งนี้ทำให้พระองค์สูญเสียพระราชอำนาจในเอเชียน้อยใต้ และความพ่ายแพ้ต่อมาที่กาซาและไทร์ ทำให้พระองค์สูญเสียดินแดนลิแวนต์
พระเจ้าดาไรอัสพยายามเจรจากับพระเจ้าอเล็กซานเดอร์ 3 ครั้ง ครั้งแรกเรียกร้องให้พระเจ้าอเล็กซานเดอร์ถอนทัพและปล่อยเชลยศึก แต่พระเจ้าอเล็กซานเดอร์ทรงปฏิเสธ ครั้งที่สองพระเจ้าดาไรอัสเสนอให้มีการอภิเษกสมรสระหว่างพระเจ้าอเล็กซานเดอร์กับเจ้าหญิงบาร์ซิน พระธิดาของพระองค์ พร้อมกับยกดินแดนฝั่งตะวันตกของแม่น้ำฮาลีสให้ แต่พระเจ้าอเล็กซานเดอร์ก็ทรงปฏิเสธ ครั้งสุดท้ายพระเจ้าดาไรอัสกล่าวยกย่องพระเจ้าอเล็กซานเดอร์ที่ปฏิบัติต่อพระราชวงศ์ของพระองค์เป็นอย่างดี และเสนอจะยกดินแดนฝั่งตะวันตกของแม่น้ำยูเฟรทีส พร้อมทั้งให้เป็นผู้ปกครองจักรวรรดิอะคีเมนิดร่วมกับพระองค์ รวมถึงทรัพย์สมบัติและบริวารต่าง ๆ แต่พระเจ้าอเล็กซานเดอร์ก็ทรงปฏิเสธอีกครั้ง พระองค์สั่งให้พระเจ้าดาไรอัสยอมแพ้หรือสู้รบกันเพื่อตัดสินว่าใครจะเป็น "เจ้าแห่งเอเชีย"
== การสู้รบ ==

พระเจ้าดาไรอัสทรงเลือกที่ราบโล่งเพื่อให้ทัพของพระองค์ได้เปรียบ การประมาณการฝ่ายเปอร์เซียในปัจจุบันอยู่ที่ 52,000-120,000 คน รวมถึงรถศึกติดใบมีดและช้างศึก ในขณะที่ทัพของพระเจ้าอเล็กซานเดอร์มีการประมาณการอยู่ที่ 47,000 คน พระเจ้าอเล็กซานเดอร์แบ่งทัพออกเป็นสองฝั่ง โดยพระองค์นำทัพฝั่งขวา ส่วนแม่ทัพพาร์มีเนียนนำทัพฝั่งซ้าย ส่วนตรงกลางจัดเป็นรูปขบวนแฟแลงซ์ พระเจ้าอเล็กซานเดอร์นำทัพฝั่งขวาบุก ทำให้ฝ่ายเปอร์เซียต้องส่งทัพฝั่งซ้ายมาสกัด ส่งผลให้เกิดช่องว่างพอที่จะทำให้พระเจ้าอเล็กซานเดอร์ฝ่าเข้าไปเกือบถึงจุดที่พระเจ้าดาไรอัสประทับอยู่ พระเจ้าดาไรอัสส่งรถศึกติดใบมีดออกมาตอบโต้แต่ไม่ได้ผล การรบมาถึงจุดตัดสินเมื่อพระเจ้าอเล็กซานเดอร์สั่งรวมกำลังเจาะเข้าตรงกลางทัพเปอร์เซีย พระเจ้าดาไรอัสตัดสินพระทัยที่จะหนีก่อนทัพมาซิดอนจะบุกมาถึงพระองค์ ด้านพระเจ้าอเล็กซานเดอร์นำทัพกลับไปช่วยทัพของพาร์มีเนียนและขับไล่ทัพเปอร์เซียที่เหลืออยู่ออกไปได้

หลังยุทธการครั้งนี้ พระเจ้าอเล็กซานเดอร์ทรงราชาภิเษกขึ้นเป็น "เจ้าแห่งเอเชีย" ด้านพระเจ้าดาไรอัสที่หลบหนีไปตั้งใจจะรวบรวมกำลังเพื่อสู้กับพระเจ้าอเล็กซานเดอร์อีกครั้ง แต่ถูกเบสซัส แม่ทัพคนหนึ่งของพระองค์ปลงพระชนม์เสียก่อน การสวรรคตของพระองค์นำไปสู่การล่มสลายของจักรวรรดิอะคีเมนิด
== อ้างอิง ==
== แหล่งข้อมูลอื่น ==
ยุทธการ
ศตวรรษที่ 4 ก่อนคริสตกาล
จังหวัดตะโบงคมุม

ตะโบงคมุม หรือ ทโบงคมุม (ត្បូងឃ្មុំ) เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันออกเฉียงใต้ของประเทศ ในทางภูมิศาสตร์กายภาพคือที่ราบต่ำตอนกลางของแม่น้ำโขง มีอาณาเขตติดต่อดังนี้ (เริ่มจากทิศใต้เรียงตามเข็มนาฬิกา) จังหวัดไพรแวง จังหวัดกำปงจาม จังหวัดกระแจะ และประเทศเวียดนาม มีเมืองหลักและเมืองที่ใหญ่ที่สุดคือเมืองสวง ชื่อจังหวัด "ตะโบงคมุม" แปลว่า "อำพัน" ซึ่งประสมจากคำว่า "ตะโบง" (ត្បូង) แปลว่า อัญมณี กับคำว่า "คมุม" (ឃ្មុំ) แปลว่า ผึ้ง ส่วน ราชพงษาวดารกรุงกัมพูชา แปลโดยหลวงเรืองเดชอนันต์ (ทองดี ธนะรัชต์) ระบุความหมายว่า "ศีรษะผึ้ง"
จังหวัดตะโบงคมุมก่อตั้งขึ้นตามประกาศราชกิจจานุเบกษาโดยพระบาทสมเด็จพระบรมนาถ นโรดม สีหมุนี เมื่อวันที่ 31 ธันวาคม พ.ศ. 2556 ตามการทูลแนะนำของรัฐบาลฮุน เซน นายกรัฐมนตรีกัมพูชา โดยแยกออกมาจากจังหวัดกำปงจาม ด้วยเหตุผลอย่างเห็นได้ชัดเจนในเรื่องการเพิ่มประสิทธิภาพในการบริหารจัดการของจังหวัดขนาดใหญ่ การแยกพื้นที่บางส่วนของจังหวัดกำปงจามออกมาตั้งเป็นจังหวัดตะโบงคมุมนี้เกิดขึ้นหลังการพ่ายแพ้การเลือกตั้งเมื่อเดือนกรกฎาคม พ.ศ. 2556 ของพรรคประชาชนกัมพูชาของฮุน เซน ในพื้นที่จังหวัดกำปงจาม จังหวัดบ้านเกิดของเขา โดยพรรคประชาชนกัมพูชาสามารถเอาชนะได้เพียง 8 ที่นั่งจากทั้งหมด 18 ที่นั่งในสภาจังหวัด เขตการเลือกตั้งทั้ง 10 อำเภอที่ยังคงอยู่ในกำปงจามในตอนนี้ได้เทคะแนนอย่างท่วมท้นให้แก่พรรคฝ่ายตรงข้ามคือ พรรคสงเคราะห์ชาติกัมพูชา ซึ่งนำโดยสม รังสี ส่วนที่เหลือ 5 จาก 6 อำเภอซึ่งปัจจุบันอยู่ในจังหวัดตะโบงคมุม พรรคประชาชนกัมพูชาเป็นฝ่ายชนะการเลือกตั้ง
== การแบ่งเขตการปกครอง ==
จังหวัดตะโบงคมุมแบ่งเขตการปกครองออกเป็น 7 อำเภอ 64 ตำบล รายชื่ออำเภอมีดังนี้
ในวงเล็บคือรหัสทางภูมิศาสตร์และชื่ออำเภอในภาษาเขมร
อำเภอฎ็อมแบ (2504, ដំបែ)
อำเภอโกรจจมา (2509, ក្រូចឆ្មារ)
อำเภอเมมวต (2510, មេមត់)
อำเภอโอเรืองโอว (2511, អូរាំងឪ)
อำเภอปวญเญียกแกรก (2512, ពញ្ញាក្រែក)
อำเภอตะโบงคมุม (2516, ត្បូងឃ្មុំ)
อำเภอกรุงสวง (2517, ក្រុងសួង)
== อ้างอิง ==
== แหล่งข้อมูลอื่น ==
 
ตะโบงคมุม